Atesa l'experiència adquirida en el funcionament i l'organització dels Premis Catalunya d'Educació, cal adaptar l'Ordre de 18 d'octubre de 2001, per la qual s'estableixen els requisits legals per a la concessió dels Premis Catalunya d'Educació, de reconeixement social a mestres, professores, professors, centres d'ensenyament i institucions impulsores de l'escola catalana, en el sentit de concretar els i les mestres, professores o professors a qui s'adreça el Premi Marta Mata, així com les entitats proposants i els requisits mínims que han de complir les propostes presentades.
Per tant, a proposta de la Direcció General d'Atenció a la Comunitat Educativa, i atès el que disposa el Decret 247/2001, de 12 de setembre, pel qual es creen els Premis Catalunya d'Educació, de reconeixement social a mestres, professores, professors, centres d'ensenyament i institucions impulsors de l'escola catalana, i en exercici del que preveu la seva disposició final primera,
Els Premis Catalunya d'Educació tenen tres categories:
a) Premi Marta Mata, de la categoria de mestres, professores o professors que han excel·lit en l'exercici de la tasca docent.
b) Categoria de centres educatius que imparteixen ensenyaments de règim general o especial i que han dut a terme experiències reeixides d'innovació pedagògica.
c) Categoria d'institucions que han contribuït al procés de construcció d'una escola catalana de qualitat al servei de la societat catalana i que s'han distingit per la defensa de l'educació i els seus valors.
Poden fer propostes de concessió dels Premis:
a) La persona titular del Departament d'Educació,
b) Els següents òrgans institucionals de participació i consulta: Consell Escolar de Catalunya, consells escolars territorials i consells escolars municipals.
c) Les federacions i associacions de municipis i comarques de Catalunya i els ajuntaments associats.
d) Les organitzacions sindicals representants del professorat.
e) Les federacions i associacions de moviments de renovació pedagògica de Catalunya.
f) Les federacions i associacions de mares i pares d'alumnes de Catalunya.
g) Les federacions i associacions de centres educatius de titularitat privada de Catalunya.
i) El Consell Català de la Formació Professional.
k) El Col·legi Oficial de Doctors i Llicenciats en Filosofia i Lletres i Ciències de Catalunya.
Les persones, entitats i institucions que vulguin presentar propostes de concessió dels Premis ho han de fer mitjançant una carta adreçada a la persona titular del Departament d'Educació i, a més a més, han d'emplenar el formulari electrònic que es troba a la pàgina web http://www.gencat.cat/educacio.
El termini de presentació de propostes és el que estableixi la convocatòria corresponent, i com a mínim serà de dos mesos.
Transcorregut el termini de presentació de sol·licituds, és requerirà les persones, entitats i institucions que hagin presentat propostes que no reuneixin tots els requisits establerts, perquè en el termini de 10 dies esmenin la falta o les faltes, o bé presentin la documentació necessària, en el benentès que, si no ho fan, s'entendrà que desisteixen de la seva petició i s'arxivarà la sol·licitud sense cap més tràmit.
La concessió dels Premis requereix la conformitat de la persona, el centre educatiu o la institució proposada.
La composició del jurat que atorga els Premis Catalunya d'Educació és la següent:
a) La persona titular del Departament d'Educació, o la persona en qui delegui, que el presideix i té vot de qualitat.
b) Dues directores o directors generals del Departament d'Educació designats per la persona titular del Departament d'Educació.
c) La persona que presideixi el Consell Escolar de Catalunya.
d) Una persona que representi les universitats catalanes, proposada pel Consell Interuniversitari i nomenada pel Departament d'Innovació, Universitats i Empresa.
e) Dues persones representants de les federacions i associacions de municipis i comarques de Catalunya.
f) Dues persones representants de les federacions i associacions de mares i pares d'alumnes de Catalunya, una dels centres públics i una altra dels centres privats.
g) Una persona representant de les federacions i associacions de centres docents privats de Catalunya.
h) Una persona representant de les organitzacions sindicals del sector de l'ensenyament públic i una altra de centres concertats.
i) Dues persones representants de les juntes centrals de directors i directores de centres del Departament d'Educació.
j) Dues persones de reconegut prestigi en el món de l'educació, designades per la persona titular del Departament d'Educació.
k) Una persona representant del Consell Català de la Formació Professional.
l) Una persona representant del Col·legi Oficial de Doctors i Llicenciats.
m) Una persona representant de les organitzacions patronals i una de les organitzacions sindicals més representatives.
n) Una persona representant de les associacions d'alumnat.
La cap del Gabinet de la persona titular del Departament d'Educació actuarà de secretària del jurat, amb veu però sense vot.
Es podrà concedir un premi per a cadascuna de les categories esmentades a l'article 1 d'aquesta Ordre en cada convocatòria anual.
El jurat podrà proposar, a més a més, entre les candidatures de les tres categories, un premi amb caràcter d'accèssit, per l'excepcionalitat de la personalitat, el centre educatiu o la institució.
El jurat donarà a conèixer les persones, centres educatius i institucions premiats en el decurs d'un acte solemne.
Ordre de 18 d'octubre de 2001, per la qual s'estableixen els requisits legals per a la concessió dels Premis Catalunya d'Educació, de reconeixement social a mestres, professores, professors, centres d'ensenyament i institucions impulsores de l'escola catalana.
Ordre ENS/6/2003, de 2 de gener, per la qual es modifica l'article 3.1 de l'Ordre de 18 d'octubre de 2001.
Ordre EDU/529/2006, de 9 de novembre, per la qual es modifica l'article 5 de l'Ordre de 18 d'octubre de 2001.